TV7 JERUUSALEMMA UUDISED
Meie tänased teemad -
Palestiinlased lubasid 9 kuud rahukõnelusi pidada
USA on suuremas ohus pärast 1930. aastaid
Iisrael ja Saudi-Araabia planeerivad Iraani rünnata
Rootsi juut nõuab oma riigis asüüli
Iisraeli Kaitsejõud aitavad Filipiinidel
TV7 Jeruusalemma Uudistest - Shalom!
Ynet Newsi teatel olevat PO president Mahmoud Abbas lubanud,
et palestiinlased pühenduvad rahukõnelusteks Iisraeliga 9 kuuks.
Abbasi sõnul lubasid palestiinlased vältida uusi taotlusi ÜROs
vangide vabastamise eest.
Arutz Sheva teatel hoiatab tippmilitaaranalüütik
kindral Thomas McInerney, et USA on samasuguses ohus
kui enne 2. Maailmasõda.
Vene ja Iraani mõju kombinatsioon USA kohaolu vähenemisega Lähis-Idas
on seadnud USA ohtlikuimasse seisu pärast 1930. aastaid,
vahetult enne 2. Maailmasõda.
McInerney kõneles pärast Washingtonis peetud
maailma julgeolekuolukorra teemalist EMP Konverentsi.
EMP tähendab elektromagnetilist pulssi,
mis sünnib kõrgel atmosfääris tuumaplahvatuse tagajärjel
ning kahjustab elektroonikat ja elektriseadmeid.
Analüütikud hoiatasid, et USA pole valmis Iraani EMP rünnakuks.
McInerney õhutas maailma Iraani tuumaohu suhtes ärkama.
Tema sõnul kujutab Iraani kõrval ohtu ka Venemaa.
Eriti rõhutas ta ohtu, mis johtub USA presidendi viisist
käsitleda USA pikaajalist liitlast Egiptust,
kes on viimasel ajal Venemaa poole pöördunud.
Näiteks eelmisel kolmapäeval sõlmis Egiptus Venemaaga
4-miljardilise relvatehingu,
millega tahetakse võrdsustada Egiptust Iisraeli Kaitsejõududega.
Israel Today kirjutas eelmisel esmaspäeval Iisraeli
ja Saudi-Araabia ühisplaanidest rünnata Iraani tuumarajatisi,
kui rahvusvahelisel kogukonnal peaks nurjuma
Iraani tuumarelvahanke peatamine.
Londoni Sunday Times'i teatel pole Iisrael ainus Lähis-Ida riik,
kes on vapustatud viisist, kuidas Iraani tuumalepet
paari nädala eest Genfis käsitleti.
Tollases kokkuleppeversioonis
oleks tühistatud pea kõik Iraani vastased sanktsioonid
ega nõutud, et Iraan loobuks materjalidest ja tehastest,
mille abil hiljem tuumapommi luua.
Saudid oli ajalehe sõnul raevus ja valmis Iisraeli igati aitama.
Iisraeli peaminister Benjamin Netanyahu vihjas varem
Prantsuse päevalehe Le Figaro intervjuus Iraani-teemalisele
Iisraeli ja juhtivate araabiamaade vahelisele kohtumisele
ja nimetas seda üheks harvaks juhuseks,
kus Iisrael tänapäeval mainitud riikidega koostööd teeb.
Netanyahu sõnul on Iraani tuumaoht suurem, kui Lääs möönda tahab.
Nii iisraellased kui araablased elavad regioonis,
tunnevad seda ja teavad mõndagi nii Iraanist kui selle plaanidest,
nii et tasub arvestada Iisraeli ja araablaste arvamusega,
soovitas Netanyahu.
Ynet Newsi teatel palub Rootsi juut Annika Hernroth-Rothstein
asüüli oma kodumaal, et juhtida tähelepanu
Rootsi 20 000-liikmelise juudikogukonna murele.
Naine taotleb põgenikustaatust ja asüüli Rootsis
tagakiusukartusest seetõttu,
et tunneb end Rootsis kasvava antisemitismi tõttu
õigustest ilmajäänud olevaks.
Alates 2010. a on Rootsis toimunud juutidevastaste vihakuritegude arv
kolmekordistunud.
Enim on arv kasvanud Malmös,
kus eelmisel aastal korraldati pommirünnak juudi keskusele.
Juutide traditsiooniline puhas e. kosher loomatapmine on keelatud
ja Rootsi parlament tahab arutada ka kosherliha importi ja pakkumist.
Rünnaku all on ka ümberlõikamisrituaal.
Pühade ajal on juutide kaitseks vaja suuremat politsei kohalolu.
Paljud juudid kardavad ka vägivaldseid rünnakuid,
kui nad kannavad Taaveti tähte või kipat.
Mõne nädala eest, Kristallöö sündmuste 75. aastapäeval
ründasid Stockholmi juudikogukonda nii parem- kui vasakäärmuslased.
1938. a Kristallnachtiks nimetatud ööl tapeti Natsi-Saksamaal
kümneid juute ja tuhandeid viidi koonduslaagreisse.
Kuigi Annika Hernroth-Rothstein toetab juutide kolimist Iisraeli,
jääb ta ise pigem Rootsi Rootsi juutide õiguste eest võitlema
ja loodab, et valitsus sekkub juudi kogukonna olukorda.
The Jerusalem Post kirjutab IDF abitegevusest
taifuunist räsitud Filipiinidel.
IDF saatis riiki 148-liikmelise abidelegatsiooni,
kuna Iisraeli sõnul on filipiinlaste aitamine
Iisraeli moraalne kohus,
ning Iisraelil on Filipiinidega usaldusväärsed suhted,
mis kajastuvad antud tegevuses.
Röntgeni, polikliiniku, laste- ja sünnitusosakonnaga välihaigla
võimaldab teenindada 500 inimest. IDF paigaldas joogiveeseadmed
ja sõdurid taastasid ka tormis kahjustatud kooli.
Piirkonda külastanud IDF peaarsti brigaadikindral Yitzhik Kreisi sõnul
pole Iisrael üksnes võitlusarmee,
vaid omab ka pikka kogemust inimelude päästmises kogu maailmas.
Need olid meie tänased uudised. Shalom ja kohtumiseni!
Tõlge: Monika Jaaguri